Document ID: 32005R0586

NARIADENIE KOMISIE (ES) č. 586/2005
z 15. apríla 2005
o začatí stáleho výberového konania pre ďalší predaj nelúpanej ryže v držbe gréckej intervenčnej agentúry na vnútornom trhu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1), a najmä na jeho článok 7 odseky 4 a 5,
keďže:
(1)
Nariadenie Komisie (EHS) č. 75/91 (2) stanovilo postupy a podmienky nakladania s nelúpanou ryžou v držbe intervenčných agentúr.
(2)
Množstvo nelúpanej ryže, ktoré je v súčasnosti skladované gréckou intervenčnou agentúrou, je veľmi vysoké a obdobie skladovania je veľmi dlhé. Je preto vhodné začať stále výberové konanie pre ďalší predaj na vnútornom trhu približne 18 000 ton nelúpanej ryže v držbe tejto agentúry.
(3)
Opatrenia uvedené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Grécka intervenčná agentúra začne, v rámci podmienok stanovených nariadením (EHS) č. 75/91, stále výberové konanie pre ďalší predaj nelúpanej ryže v jej držbe na vnútornom trhu, ako stanovuje príloha tohto nariadenia.
Článok 2
1. Lehota na predloženie ponúk na prvé čiastočné výberové konanie je stanovená na 27. apríla 2005.
2. Lehota na predloženie ponúk na posledné čiastočné výberové konanie uplynie 29. júna 2005.
3. Ponuky sa musia predložiť gréckej intervenčnej agentúre:
OPEKEPE
Acharnon Street 241
GR-10446 Athens
Telefón (30-210) 212 48 46 a 212 47 88
Fax (30-210) 212 47 91.
Článok 3
Odchylne od článku 19 nariadenia (EHS) č. 75/91 grécka intervenčná agentúra oznámi Komisii najneskôr v utorok v týždni, ktorý nasleduje po uplynutí lehoty na predloženie ponúk, množstvo a priemerné ceny rozličných predaných častí, prípadne rozdelených do skupín.
Článok 4
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 15. apríla 2005

Labels: 3
18
17